Държавен вестник, бр. 88, 2011 г., стр. 33

БРОЙ  88	
Д Ъ Р Ж А В Е Н  В Е С Т Н И К 	
СТР.  33  
съдебната власт, с право на първи подпис 
върху счетоводните документи и служители 
от администрацията на ВСС – с право на 
втори подпис.
Чл. 14. Задължителното обществено и 
здравно осигуряване и задължителното за­
страховане срещу злополука на членовете на 
ВСС, съдиите, прокурорите и следователите, 
на съдебните служители, както и на дър­
жавните съдебни изпълнители и на съдиите 
по вписванията се извършва за сметка на 
бюджета на съдебната власт.
Г л а в а  т р е т а
ОРГАНИЗАЦИЯ НА РАБОТАТА НА ВИС­
ШИЯ СЪДЕБЕН СЪВЕТ
Раздел I
Комисии към Висшия съдебен съвет
Чл. 15. Висшият съдебен съвет избира от 
своя състав постоянни и временни комисии, 
които подпомагат дейността му.
Чл. 16. (1) В постоянните комисии участват 
изборни членове на ВСС.
(2) Всяка комисия избира измежду члено­
вете си председател. Изборен член на ВСС 
може да бъде избран за председател само на 
една постоянна комисия.
(3) Всяка постоянна комисия има техниче­
ски сътрудник и най-малко един експерт от 
АВСС. Към комисията могат да бъдат привли­
чани и външни експерти и/или консултанти, 
като им се определя съответен хонорар.
(4) Членовете на ВСС, които не са членове 
на съответна комисия, могат да участват във 
всички нейни заседания без право да гласуват.
(5) Постоянните комисии могат да създават 
от своя състав работни групи.
(6) Всяка комисия може да възложи на един 
или повече от своите членове осъществява­
нето на представителни, проучвателни или 
други дейности, свързани с осъществяване 
на нейните функции.
(7) Заседанията на постоянните комисии са 
редовни и извънредни. Постоянните комисии 
имат редовни заседания един път седмично.
(8) Дневният ред, периодичността и про­
дължителността на заседанията на комисиите 
се определят от тях.
(9) Постоянните комисии заседават и 
вземат решения, ако присъстват повече от 
половината от общия брой на членовете им. 
Комисиите вземат решение с мнозинство по­
вече от половината от присъстващите членове 
при явно гласуване.
(10) Постоянната комисия се свиква на 
заседание от нейния председател или по ис­
кане най-малко на една трета от членовете є.
(11) Комисиите могат да провеждат съв­
местни заседания, когато се разглеждат 
общи въпроси. Тези заседания се ръководят 
по споразумение от един от председателите.
(12) При съвместни заседания всяка ко­
мисия взема поотделно своето решение по 
обсъждания въпрос. При различни становища 
всяка комисия прави свой отделен доклад 
пред ВСС, като предлага проект на решение.
(13) Постоянните комисии могат да при­
емат свои вътрешни правила в съответствие 
с този правилник.
(14) Висшият съдебен съвет може да из­
вършва промени във вида, броя и съставите 
на постоянните комисии.
Чл. 17. Постоянните комисии на ВСС са:
1. Комисия по предложенията и атести­
рането на съдии, прокурори и следователи;
2. Комисия „Бюджет и финанси“;
3. Комисия по правни въпроси;
4. Комисия „Професионална етика и пре­
венция на корупцията“;
5. Комисия „Професионална квалификация, 
информационни технологии и статистика“;
6. Комисия „Съдебна администрация“;
7. Комисия „Международно правно съ­
трудничество“;
8. Комисия по дисциплинарните произ­
водства;
9. Комисия за предотвратяване и устано­
вяване на конфликт на интереси;
10. Комисия по изпълнение на мерките за 
организация на работата по делата с особен 
обществен интерес;
11. Комисия за изготвяне на анализ и 
последващи действия по препоръките на 
Инспектората на Висш съдебен съвет;
12. Комисия по анализ и отчитане степента 
на натовареност на органите на съдебната 
власт.
Чл. 18. (1) Висшият съдебен съвет може 
да създава временни комисии за изпълнение 
на конкретни задачи във връзка с неговите 
правомощия. За изпълнение на определени 
задачи могат да бъдат привличани външни 
специалисти, като им се определя съответен 
хонорар.
(2) Временните комисии преустановяват 
съществуването си с изтичането на срока, 
за който са създадени, или предсрочно – с 
решение на ВСС.
Чл. 19. Комисиите могат да подготвят 
споразумения с други органи и организации, 
които подлежат на последващо утвърждаване 
от ВСС.
Чл. 20. (1) Комисията по предложенията 
и атестирането на съдии, прокурори и следо­
ватели се състои от 10 членове, формирани в 
две подкомисии. Подкомисията за съдии се 
състои от петима съдии, а подкомисията за 
прокурори и следователи – от петима проку­
рори и следователи. Комисията предлага на 
ВСС проект на решение за:
1. броя на съдиите, прокурорите, следо­
вателите, както и на административните 
ръководители и на техните заместници;